****

**2017. szeptember**

**Látogass el a Kreatív Európa Iroda megújult honlapjára és kövess minket Facebookon és Twitteren is!**

[media.kreativeuropa.hu](file:///\\kreativeuropasrv\iroda\MEDIA%20alprogram\MEDIA%20alprogram%202016\Hírlevelek\media.kreativeuropa.hu)

**[](https://twitter.com/CED_HU)[](https://www.facebook.com/KreativEuropaIroda/?fref=nf)  
  
  
Hírek:**

**Egynapos koprodukciós szeminárium a Kreatív Európa Iroda és az Erich Pommer Institut közös szervezésében**



Érdeklődő producerek jelentkezését várjuk arra az egynapos koprodukciós szemináriumra, amely a Kreatív Európa Iroda és az Erich Pommer Institut közös szervezésében kerül megrendezésre. A workshop a nemzetközi koprodukciók jogi és pénzügyi aspektusait járja körül.

Az eseményen a részvétel ingyenes, de regisztrációhoz kötött. Helyek korlátozott számban érhetők el, a jelentkezéseket a beérkezési sorrend szerint fogadjuk el. A szeminárium nyelve angol, tolmácsolást nem tudunk biztosítani.

Regisztrálni a [**media@kreativeuropa.hu**](mailto:media@kreativeuropa.hu) címen lehet **szeptember 29-ig** az itt letölthető [jelentkezési lapon](http://kultura.kreativeuropa.hu/letolt/KrEu/EPI_Jelentkezesi_lap.docx).

Időpont: **2017. október 12.**  
Helyszín: **Európai Ifjúsági Központ, Budapest 1024, Zivatar u. 1-3.**

Az eseményen előadóként vesz részt

* *Bernie Stampfer*, producer, International Film Partners

Esettanulmány: Jupiter holdja

## [CEE Animation Workshop](http://media.kreativeuropa.hu/hirek/item/302-cee-animation-workshop)

## 

A [**CEE Animation Workshop**](http://ceeanimation.eu/) a ljubljanai Animateka Nemzetközi Animációs Filmfesztivál keretében kerül megrendezésre a kelet-közép- európai régió animációs filmproducereinek, 2017. December 2-6 között.

18 országból az animációs szakma 30 képviselője ül össze, hogy egy erősebb és a szakmáról naprakész tudással rendelkező regionális produceri- művészi-üzleti hálózat jöhessen létre.A workshop nem csak egy szakmai tréninget foglal magába, a találkozó célja, hogy inspirálja a vállalatokat és a művészeket az együttműködésre és hasznos segítséget adjon ehhez. A résztvevők üzeneteket is megfogalmaznak majd annak érdekében, hogy támogatóbb szabályozási keret és üzleti módszerek szilárdulhassanak meg.

Időpont és helyszín: **2017. december 2-6., City Hotel Ljubljana, Ljubljana**

**Jelentkezési határidő: 2017. szeptember 29.**

## [Európai Animációs Terv](http://media.kreativeuropa.hu/hirek/item/316-europai-animacios-terv)



Az Európai Bizottság az animációs szektor jelentőségére tekintettel konzultációt kezdeményezett az ágazat képviselőivel a különböző lehetőségekről és kihívásokról. Ennek eredményeként született az **Európai Animációs Terv**, amelyet a Toulouse-ban megrendezett **Cartoon Forum**-on mutattak be.

A terv fő célkitűzései a következők:

* növelni az európai animációs filmek nemzetközi népszerűségét; biztosítani, hogy az alkotások több nyelven elérhetőek legyenek; bevonni a közönséget már a produkció befejezése előtt különböző háttéranyagokkal és előzetesekkel
* vonzó környezetté tenni Európát az itt élő és a külföldi szakemberek számára; előmozdítani az élethosszig tartó tanulást és a fiatal tehetségek piacra lépését, a tartalom és a technológia közötti kapcsolat erősítését
* egyszerűbb hozzáférést biztosítani a finanszírozási forrásokhoz, hogy az európai animációs alkotások száma növekedjen; továbbá a nagyobb vállalkozások növekedése mellett a kisebbek számára is lehetőséget biztosítani a fejlesztésre

A terv továbbfejlesztése és megvalósítása érdekében további konzultációkra kerül sor, amelyeken a Kreatív Európa Program MEDIA alprogramjának szerepét is megvitatják a célkitűzések elérésében.

## 20. Europa Cinemas Network Conference



A konferencia a mozi-élmény és a filmszínházak evolúciójának következő szintjére fókuszál: áttekinti a jövőbeni fejlődés alapvető társadalmi, kulturális és gazdasági aspektusait, beleértve mind az innovációt, mind a filmszínházi szektor alapjául szolgáló, örök érvényű valóságot. A konferencia célja párbeszéd és vitafórumot biztosítani a tágabb értelemben vett mozi témájában, melyhez az értelmezési keretet a változó világ adja. A konferencia egyúttal lehetőséget nyújt a tapasztalatcserére, illetve az új ötletek megosztására a hálózaton belül és azon túl. Az eseményen 500 európai szakmabeli (kiállítók, producerek, forgalmazói ügynökök) megjelenésére számítanak.

Időpont és helyszín: **2017. november 24-26., Bukarest**  
  
[Onilne regisztráció.](http://www.europa-cinemas.org/en/Networking-Activities/Network-conferences)

Kapcsolat:  
[info@europa-cinemas.org](mailto:info@europa-cinemas.org)  
Sonia Ragone (Tel: +33 1 42 71 12 43 / Email: [sragone@europa-cinemas.org](mailto:sragone@europa-cinemas.org))  
Marie Lanne-Chesnot (Tel: +33 1 42 71 87 67 / Email: [mlanne-chesnot@europa-cinemas.org](mailto:mlanne-chesnot@europa-cinemas.org))

**Képzési lehetőségek Európában**

[**Digital Production Challenge II workshop**](http://media.kreativeuropa.hu/kepzesek-esemenyek/item/310-digital-production-challange-ii-2017)

****

Digitális utómunkálatok témakörében, a kreatív és hatékony forgalmazási stratégiák fejlesztésének érdekében 3,5 napos workshop kerül megrendezésre a DPCII rendezésével, valamint az EYE Film Institute és az ACE Producers közreműködésével maximum 25 producer, line producer, rendező, operatőr, gyártásvezető és utómunkálatokért felelős szakember számára.

A workshop részvevőjeként lehetőség van tapasztalt producerektől, technikai prezentációk és esettanulmányok révén tanulni a különböző munkafolyamatokról, a digitális filmgyártás és forgalmazás lehetséges buktatóiról valamint elsajátítani a szaknyelv fortélyait. Továbbá a résztvevők bemutatják előzetesen benyújtott, előkészítési fázisban levő játékfilmes/dokumentumfilmes/cross médiás projektjüket a szakértőknek, akik hasznos tanácsokkal segítik a digitális munkafolyamatot.

Időpont és helyszín**: 2017. november 28.- december 1., Amszterdam**  
Jelentkezési határidő: **2017. szeptember 27.**

**EPI képzés**

[Digital Distribution – Maximizing Reach and Revenues](http://media.kreativeuropa.hu/kepzesek-esemenyek/item/290-megkezdodott-a-regisztracios-idoszak-az-epi-alabbi-kepzeseire)

Időpont és helyszín: **2017. november 15-19., Berlin**

A képzés olyan ismeretekkel látja el a részt vevő filmes és televíziós producereket, valamint a forgalmazókat melyek segítik őket a digitalis forgalmazás lehetőségeinek kiaknázásában. Nemzetközileg elismert szakértők adják át digitális forgalmazással, újfajta üzleti modellekkel, jogi keretekkel, marketing és közönségépítési stratégiáikkal kapcsolatos tudásukat és tapasztalataikat.

[**TFL események 2017/18**](http://media.kreativeuropa.hu/kepzesek-esemenyek/item/293-tfl-esemenyek-2017-18)



**TFL Meeting Event**  
A 2017-es TFL projektek, tehetségek és filmek bemutatója, globális koprodukciós fórummal és díjkiosztó ceremóniával egybekötve.

Jelentkezési határidő: **2017. szeptember 30.**  
Időpont: **2017. november 24-25.**

**ScriptLab**  
Forgatókönyv-fejlesztő képzés, korai fejlesztési fázisban lévő játékfilm projektek számára.  
  
ScriptLab original: eredeti játékfilm-forgatókönyv fejlesztésén dolgozó forgatókönyvírók és rendezők   
ScriptLab adaptation: adaptált játékfilm-forgatókönyv fejlesztésén dolgozó forgatókönyvírók és rendezők  
ScriptLab story editing: játékfilmes történetírói képzés  
  
Jelentkezési határidő: **2017. december 1.**  
  
**FeatureLab**  
A 360° projekt első, vagy második nagyjátékfilmes projektjükön dolgozó forgatókönyvíróból, rendezőből és producerből álló csapatoknak szóló fejlesztő és közönségszervező képzés.  
  
FeatureLab 360: projektfejlesztő képzés  
FeatureLab audience design: közönségépítő képzés   
  
Jelentkezési határidő: **2018. március 1.**

## [Berlinale Co-Production Market](http://media.kreativeuropa.hu/hirek/item/303-berlinale-co-production-market)

****

Október 11-ig várják tapasztalt filmkészítők jelentkezését a 15. Berlinale Co-Production Market-re olyan új nagyjátékfilmes projektekkel, amelyeknek koprodukciós partnerre van szükségük. A jelentkezés további feltételei, hogy a projekt költségvetése egy és 20 millió euró között legyen, illetve már rendelkezik a költségvetés legkevesebb 30%-ával vagy helyi gyártási támogatásban részesül.

Időpont és helyszín: **2017. február 18-21. Berlin (Németország)**Jelentkezési határidő: **2017. október 11.**

[**LIM 2018 – Less is More workshop**](http://media.kreativeuropa.hu/kepzesek-esemenyek/item/311-lim-2018-less-is-more-workshop)

****

A Kreatív Európa MEDIA programja által támogatott Less is More egy korlátozott költségvetésű játékfilmes projektek számára biztosított európai platform, a Le Groupe Ouest vezetésével.

A LIM workshop a filmgyártók új generációjának korlátozott költségvetésű, első, második illetve harmadik játékfilmes projektjeit várja, továbbá a színházi, a vizuális művészetek és dokumentumfilmek területéről érkező művészek jelentkezését is.

Jelentkezési határidő: **2017. október 30.**

## [WEMW 2018 koprodukciós fórum és First Cut Lab](http://media.kreativeuropa.hu/kepzesek-esemenyek/item/309-wemw-2018-koprodukcios-forum-es-first-cut-lab)

## 

A WHEN EAST MEETS WEST koprodukciós találkozó során több mint 30 ország 400 filmes szakembere ül össze. A találkozó elsődleges célja, hogy összehozzon filmfinanszírozókat, döntéshozókat és filmes szakembereket Kelet-Európából, Olaszországból, illetve minden évben egy választott régióból, amelyre a program külön hangsúlyt helyez. A 2018-as fórum során olyan észak-európai országok kerülnek a középpontba, mint Dánia, Finnország, Izland, Norvégia vagy Svédország, valamint a dél-kelet-európai régió országai, mint Albánia, Bosznia-Hercegovina, Horvátország, Koszovó, Macedónia, Montenegró, Szerbia és Szlovénia. Európa egész terültéről, Kanadából, az USA-ból és Latin-Amerikából várják a producerek jelentkezését. A szakmai zsűri a jelentkezők közül 20 producer fejlesztés alatt álló filmtervét választja ki.

Időpont: **2018. január 21-23.**Helyszín: **Trieszt, Olaszország**  
Jelentkezési határidő: **2017. október 31**.

**First Cut Lab**  
A First Cut Lab 3 vágási fázisban levő kelet-európai és/vagy olasz nagyjátékfilmre szabott képzési program. A kiválasztott producer-rendező csapatok személyre szabott tanácsadáson vesznek részt és szakértői véleményezésben részesülnek.

Jelentkezési határidő: **2017. december 7.**  
Jelentkezés: <https://vp.eventival.eu/trieste/2018>

[**CPH:FORUM 2018**](http://media.kreativeuropa.hu/kepzesek-esemenyek/item/314-cph-forum-2018)

****

A CPH:FORUM projekteket vár a következő 4 kategóriában:

1. FICTIONONFICTION – játék- és dokumentumfilmes elemekkel rendelkező kevert műfajú projektek
2. CINEMA – játékfilm-hosszúságú, nemzetközi forgalmazási potenciállal rendelkező dokumentumfilmes projektek
3. F:ACT – filmkészítést, tényfeltáró újságírást és aktivizmust ötvöző projektek
4. ART – filmszínházi vetítésre és vizuális művészeti bemutatásra szánt alkotások

Időpont:  
CPH:FORUM: **2018. március 21-22.**  
(CPH:DOX: 2018. március 15-25. nemzetközi pénzügyi és koprodukciós esemény)  
  
Projektek beérkezésének határideje: **2017. november 10.**

[**SOURCES 2 workshop felhívások**](http://media.kreativeuropa.hu/kepzesek-esemenyek/item/312-sources-2-workshop-felhivasok)

****

A SOURCES 2  **SCRIPT DEVELOPMENT** workshopot hirdet európai forgatókönyv írók, producerek és rendezők számára, fejlesztés alatt álló játékfilmes és dokumentumfilmes projektjeik számára. A projekt 3 hónapos előkészítési fázisában részt vesz egy mentor is, a workshopot pedig egy utánkövetési időszak követi.

Időpont és helyszín: **2018. április 12-20., Berlin-Brandenburg**  
Jelentkezési határidő: **2017. december 1.**  
Időpont és helyszín: **2018. június, Norvégia (Film Camp)**  
Jelentkezési határidő: **2018. március 1.**  
  
**SOURCES 2 PROJECTS & PROCESS  
MENTOR KÉPZÉS**  
A SOURCES 2 workshopot hirdet továbbá a forgatókönyvírás (játék és dokumentumfilm) területén dolgozó mentorok, szakemberek számára.  
A workshop időtartama 4 nap.

Időpont: **2018. szeptember.**Jelentkezési határidő: **2018. június 1.**

[**MNF Sajtóközlemény - A Filmalap folytatja a fiatal filmeseket támogató programját**](http://mnf.hu/hu/palyazatok)

## MNF Sajtóközlemény - A Filmalap folytatja a fiatal filmeseket támogató programját

**A Filmalap ismét meghirdeti a pályakezdő rendezők első egészestés animációs, dokumentum- vagy játékfilmje elkészítését támogató pályázatát, az Inkubátor Programot. A két évvel ezelőtt indított kezdeményezés célja, hogy támogassa a fiatal filmesek innovatív, kísérletező alkotói bemutatkozását. Az idei évben újítás, hogy 10 pályázó részesül forgatókönyv-fejlesztési támogatásban a mentorok és a Filmalap fejlesztői csapatának közreműködésével.**

**Jelentkezési határidő: 2017. december 31. napjáig folyamatosan** (papíralapon)

Az  Inkubátor Programra diplomás, de egész estés mozifilmet még be nem mutatott elsőfilmes rendezők jelentkezhetnek, és azok a direktorok is, akik rövidfilmjükkel nemzetközi filmfesztiválokon szerepeltek. Filmötlettel (treatment) és rövid szinopszissal lehet jelentkezni szeptember 1-ig a Filmalap honlapján közzétett pályázati kiírás szerint. A beérkezett pályázatok közül a döntőbe a szakmai mentorok alkotta zsűri október 1-ig legfeljebb 10 filmtervet választ ki, melyek pályázati úton idén először mind részesülnek a Filmalap 2 millió forint értékű forgatókönyv-fejlesztési támogatásban a mentorok és a Filmalap fejlesztői csapatának közreműködésével. Októbertől öt hónap áll az alkotók rendelkezésre a forgatókönyvek elkészítésére, majd a döntősök a március végi Pitch Fórumon mérettetnek meg a szakmai közönség előtt. Az újítás célja, hogy az alkotók a Pitch Fórumon már forgatókönyvvel rendelkező filmterveket prezentáljanak, így a projektek bemutatása már komolyabb előkészítés után történik. A 10 filmterv közül végül legfeljebb hármat a zsűri és további kettőt a meghívott közönség (rendezők, producerek, kritikusok, filmes szakemberek) választ majd ki.

[**EDN – online eszközök**](http://media.kreativeuropa.hu/kepzesek-esemenyek/item/313-edn-online-eszkozok)

## 

A **European Documentary Network** (EDN) számos online eszközt tesz elérhetővé filmgyártók részére dokumentumfilmjeik fejlesztésének érdekében. Az EDN Financing Guide és az EDN Co-Production Guide elérhető a [www.edn.network](http://edn.network/) címen, melyek legfontosabb jellemzőit rövid videókon keresztül is szemléltetik.

Üdvözlettel,

Kovács Ágnes Laura



**Kreatív Európa Iroda / Creative Europe Desk Hungary   
MEDIA alprogram / MEDIA Sub-programme**  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202  
[media@kreativeuropa.hu](mailto:media@kreativeuropa.hu)   
[media.kreativeuropa.hu](http://media.kreativeuropa.hu/)